Oregon City ble bygd rundt et sagbruk ved Willamette River. Den var fra 1844 den første amerikanske by vest for Rocky Mountains og var til 1851 hovedstad for Oregon-territoriet. Byen var på denne tid endepunkt for Oregon Trail. I 1846 ble den første amerikanske avis vest for Rocky Mountains grunnlagt her, i 1849 ble det for en kort tid preget mynter - - som en egen lokal valuta. I en tid var byen sentral i pelshandelen. Metodistene etablerte en misjon her.